2023 Emilia-Romagna Grand Prix

Die 2023 Formule Een Emilia-Romagna Grand Prix was geskeduleer vir 21 Mei 2023 op die Enzo en Dino Ferrari-renbaan in Imola, Emilia-Romagna-streek, Italië. Dit sou die sesde wedren van die kampioenskapseisoen wees, maar die FIA het dit op 17 Mei 2023 afgelas na gure weer en oorstromings dit onmoontlik gemaak het vir die wedren om voort te gaan.

Reën, vloede en gevolglike kansellasie 
In aanloop tot die naweek, het die Italiaanse Protezione Civile 'n rooi weerwaarskuwing uitgereik vir die Emilia-Romagna-streek, waar die wedren gehou sou word; die streek is deur swaar reën getref wat tot vloede en grondverskuiwings gelei het. Op 16 Mei 2023 is alle Formule Een-personeel opdrag gegee om hul losies te ontruim, nadat 'n styging in die watervlak van die nabygeleë Santernorivier waargeneem is. Weens die swaar reën wat die volle week voor die ren geval het, het die Italiaanse ministerie versoek dat die ren uitgestel moet word. Daar is later opgemerk dat dele van die baan oorstroom is, ná die aankondiging van die kansellasie.

Uiteindelik het die wedren nie voortgaan soos geskeduleer nie; 'n amptelike verklaring van Formule Een het gesê dat die besluit geneem is omdat dit nie moontlik was om die byeenkoms te hou terwyl die veiligheid van die ondersteuners, spanne en ander personeel in gedrang is nie, en om die las op plaaslike nooddienste te verlig, aangesien daar reeds druk op hulle geplaas is weens die stormskade. Alhoewel die aankondiging nie die moontlikheid uitgesluit het dat die byeenkoms later in die jaar gehou sou word nie, is dit as onwaarskynlik beskou weens 'n tekort aan logisties-lewensvatbare kalenderopeninge.

Verwysings

Emilia-Romagna Grand Prix
Sport in Italië
Emilia-Romagna Grand Prix